II Karl (Orlean hersoqu)

II Karl (; ) — Fransa kralı I Fransiskin oğlu, Orlean hersoqu.Bradbury, Jim (2007). The Capetians: The History of a Dynasty. Continuum International Publishing Group. ISBN 978-0826435149

22 yanvar 1522-ci ildə dünyaya gəldi. Atası Fransa kralı I Fransisk, anası isə onun ilk xanımı Valualı Kloddur. Hər iki şəcərədən də Fransa kralı V Karlın nəslindən idi. Doğulduğu gün Anqulem hersoqu elan edildi və 1536-cı ilədək bu ünvanı daşıdı. Həmin il böyük qardaşı dofen Fransisk anidən öldü və digər qardaşı Henrinin dofen olmasıyla, Karl Orlean hersoqluğuna gətirildi.

Uşaq yaşlarında keçirdiyi çiçək xəstəliyi səbəbilə bir gözü yox idi. Buna baxmayaraq bütün tarixi qaynaqlarda I Fransiskin ən yaraşıqlı oğlu olaraq anılır. 1540-cı ildə Klermont qraflığı da ona verildi. 1542-ci ildə atasıyla Müqəddəs Roma imperatoru V Karl yenidən müharibəyə başladı və Karl əmrindəki birliklərlə bu müharibədə iştirak etdi. Lüksemburq torpaqlarını işğal etdi.

Ancaq çox keçmədən Karl 9 sentyabr 1545-ci ildə tutulduğu vəba xəstəliyi səbəbilə vəfat etdi. Cənazəsi Sen-Deni bazilikasında qardaşının yanına dəfn edildi. Heç vaxt evlənmədi və övladı olmadı.

 Mənbə 

 Seward, Desmond (1973). Prince of the Renaissance: The Golden Life of François I. New York: Macmillan Publishing Co. ISBN 9780026097000
 Baumgartner, Frederic J (1988). Henry II, King of France, 1547–1559. Duke University Press. ISBN 9780822307952
 Plowden, Alison (2011). Marriage With My Kingdom. The History Press. ISBN 9780752467412
 Frieda, Leonie (2003). Catherine de Medici: Renaissance Queen of France. HarperCollins. ISBN 9781842127254

 İstinadlar